CELEX: 62016CN0155
Language: fi
Date: 2016-03-16 00:00:00
Title: Asia C-155/16: Ennakkoratkaisupyyntö, jonka Cour de cassation (Ranska) on esittänyt 16.3.2016 – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay ja Patrick Legras de Grandcourt v. Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB) ja Fédération nationale porcine

6.6.2016   
            
            
               FI
            
            
               Euroopan unionin virallinen lehti
            
            
               C 200/9
            
         Ennakkoratkaisupyyntö, jonka Cour de cassation (Ranska) on esittänyt 16.3.2016 – Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay ja Patrick Legras de Grandcourt v. Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB) ja Fédération nationale porcine
   (Asia C-155/16)
   (2016/C 200/14)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour de cassation
   
      Pääasian asianosaiset
   
   
      Valittajat: Sarval Sud-Est SAS, Siffda Bretagne SAS, Siffda Centre SAS, Siram SARL, Francisque Gay ja Patrick Legras de Grandcourt
   
      Vastapuolet: Association ATM Porc, Association ATM Avicole, Association ATM équidés Angee, Association ATM éleveurs de ruminants, Association ATM lapins Clipp, Association ATM palmipèdes gras – Cifog, Association ATM ponte – CNPO, Atemax France, Monnard Jura SNC, Fédération nationale bovine (FNB) ja Fédération nationale porcine
   
      Ennakkoratkaisukysymykset
   
   
               1)
            
            
               Onko julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) 1 artiklaa tulkittava siten, että yksityisoikeudellisia yhteenliittymiä, joita asianomaiset ammattialajärjestöt ovat perustaneet tehdäkseen sopimuksia eläinjätteen käsittelyä koskevien sellaisten palvelujen toteuttamiseksi, joiden rahoitus kuuluu näiden järjestöjen jäsenille, jotka maksavat jäsenmaksuja tässä tarkoituksessa, on pidettävä julkisoikeudellisina laitoksina sen kriteerin perusteella, jonka mukaan tämänkaltaiset laitokset on nimenomaisesti perustettava tyydyttämään yleisen edun mukaisia tarpeita, joilla ei ole teollista tai kaupallista luonnetta?
            
         
               2)
            
            
               Onko edellä mainitun direktiivin 2004/18/EY 1 artiklaa tulkittava siten, että näin määritellyt ja etenkin pakollisia jäsenmaksuja perivät yhteenliittymät täyttävät julkisoikeudellisena laitoksena pitämistä koskevan kriteerin siitä, että niiden johto on julkisen vallan valvonnassa, kun tämä valtion suorittama talouden ja varainkäytön valvonta on ulkoista valvontaa, joka kohdistuu tämän valvonnan piiriin kuuluvien yritysten ja laitosten taloudelliseen toimintaan ja varainhoitoon ja jonka tavoitteena on kartoittaa näiden yritysten ja laitosten riskejä sekä arvioida niiden suorituskykyä ja valvoa valtion omaisuutteen liittyviä intressejä, ja kun valvonnasta vastaavalla virkamiehellä on tehtäväänsä suorittaessaan käytössään kaikki asiakirjojen tarkastuksiin ja paikan päällä tehtäviin tarkastuksiin perustuvat tutkintavaltuudet, kun tarkastuksen kohteena olevan yrityksen tai laitoksen on toimitettava tarkastajalle kaikki tämän tehtävän hoidossa välttämättömät tiedot, myös niitä tytäryhtiöitä koskevat tiedot, jotka kuuluvat sen konsolidointipiiriin, kun tämä tarvittaessa pyytää mitä tahansa täydentäviä tietoja, kun tarkastaja voi osallistua neuvoa-antavasti hallituksen, hallintoneuvoston tai muun vastaavan päättävän elimen sekä sen mahdollisesti perustamien komiteoiden ja lautakuntien istuntoihin, kun tarkastaja voi osallistua yrityksen tai laitoksen sisäisten komiteoiden, lautakuntien ja kaikkien neuvoa-antavien elinten istuntoihin sekä yhtiökokouksiin, ja kun hän saa käyttöönsä näiden jäsenten kanssa samoin edellytyksin kokouskutsut, esityslistat ja kaikki muut ennen istuntoja toimitettavat asiakirjat?
            
         
      (1)  EUVL L 134, s. 114.